Jatuni

Jatuni (põhjasaami JáhtonWikimapia) on saami küla Soomes Lapimaa läänis Lapi maakonnas Enontekiö vallas Hettast lääne pool Rootsi piiri ääres, Karesuandost ida pool. Geograafilised koordinaadid on 68° 26' N, 22° 39' E.

Jatunit läbib maantee E08. Ta jääb sellel Kuttaneni ja Kaaresuvanto vahele. Tee rajati Jatunisse sisse pööravana külaelanike palvel.     

Elanike arv oli 1999. aastal 14.Laplased peibutavad Häkkineni lõhejõega, SL Õhtuleht, 10. november 1999 20. aprillil 2005 oli elanike arv 7. 

Küla piirneb Rootsi ja Soome piirijõe Muonio jõega, mida tuntakse hea lõhejõena.

Hiiglane Jatuni ja küla legendid
Saami legendi järgi on inimeste suhtes heatahtlik hiiglane Jatuni tulnud põhja poolt Yläperält läbi tundrute ning heitnud Muonio jõe kaldale sohu magama. Ta moodustab mäed, mille nimi on Jatuninselkä. 

Väikese oja kaldale soo äärde asus elama kütt, kes leidis saami naise. Nii sai alguse Jatuni küla. Jatuni valvas ja jälgis külas toimuvat. Ta heitis külast põhja poole, et kaitsta seda külmade tuulte eest.

Kohanimesid Jatuni ja  Jatuninselkä seostatakse müütilise hõimuga jatulit ehk jatunit. Tapani Niemi: Merkilliset jatulintarhat, Tiede, 6, 2000.

Külast läbi voolavat oja nimetatakse Pahajokiks, sest ta sulas jaanipäevani. Üle oja ehitati sild Jatuni seljast toodud kividest (samast oli toodi kive ka Karesuando kiriku tarvis). Umbes 50 aastat hiljem oja süvendati. Kevadel  sild lõhuti, sest vesi oli silla alt kruusa ära uuristanud.  

Et külal oli oma kaitsja Jatuni, ei hoolinud jatunilased Lars Levi Laestadiuse jutlustest. Laestadius nimetas neid Jatuni metsalisteks (Jatunin hurtat). 

Küla territooriumil külast põhja pool, Kaaresuvantost umbes 7 km lõuna pool on Enontekiö kunstniku Jaakko Paajaneni skulptuur, mis kujutab puhkavat hiiglast Jatunit. Skulptuuri tegemiseks kasutati lõhutud silla kivisid, et Jatuni saaks oma kivid tagasi. Teose pikkus on umbes   50 m, laius umbes 15 m.

Mika Häkkineni krunt
Aastal 1999 otsustas külakogukond kinkida Mika Häkkinenile krundi Muonio jõe kaldal tingimusega, et ta peab ise ehitama või laskma ehitada sinna maja. 

Vaata ka
Jatunin Tarha  

Viited

Kirjandus
Tapani Niemi. Jatunin hurtta jaossa. – Hiidenkivi, 1997, kd 4, nr 6. 

Välislingid
Laplased peibutavad Häkkineni lõhejõega, SL Õhtuleht, 10. november 1999
Puhkava hiiglase kuju fotod ja Jatuni legendid (soome keeles)
Vaade Jatuni külale Jatunin Tarha kodulehel
Jatuni varjualune kalastajatele
Fotod
Kaart

Kategooria:Enontekiö vald
Kategooria:Soome külad